钦定古今图书集成/明伦汇编/闺媛典/第197卷 > 宋时钦妻金氏
## 钦定古今图书集成/明伦汇编/闺媛典/第197卷 > 宋时钦妻金氏

按《婺源县志》：“金氏，名止，石潭人。宋时钦妻，珰溪金熬
女。生而端敏，父母爱之，难其配。闻钦力学有能声，遂
订盟。既而钦以苦读致羸疾，既归宋钦病益笃，越三
日死。氏蓬首垢面，饬帘帷，固扃𫔎，事祖翁姑及翁姑
甚孝。祖翁没又七年而祉姑丧，并以再期代死者为
服以报。及葬，钦虚其右圹，以俟同穴。寻制敛服，遍谢”
家人，绝食而卒。万历丙午，有司奏闻，旌其门。